eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo eo eo eo eo eo eo eo eo eo fr en hbs_lat fr fr fr sv es es es eo es es eo en es es en en eo es es es es pt eo es eo es
Lingva angulo 1: Falsaj amikoj
Nia redaktoro petis, ke mi verku apartan sekcion en Boletín pri lingvaj aspektoj de esperanto por iel helpi niajn progresintojn. Mi planas priparoli tiklajn punktojn de la esperanta gramatiko (prononco, vorto-stoko, sintakso, vort-kunmetado, ktp.) laŭlonge de kelkaj numeroj. Jen do la unua.
Hodiaŭ ni vidu kelkajn falsajn amikojn, bedaŭrinde tro oftaj buŝe de hispanlingvaj esperantistoj. Ĉiuj difinoj kaj multaj ekzemploj fontas el Plena Ilustrita Vortaro (PIV).
oferi signifas "donaci al diaĵo ion vegetantan aŭ vivantan laŭ difinitaj ritoj", ekzemple, Abraham prenis la virŝafon kaj oferis ĝin, t.e. Abraham cogió el carnero y lo sacrificó (lo ofrendó). Ĝi povas signifi ankaŭ "fordoni ion valoran por akiri alion, kion oni rigardas kiel pli valoran": mi esperas, ke ili oferos siajn personajn gustojn kaj opiniojn pro la bono de nia afero, espero que sacrifiquen (supediten) sus gustos y opiniones personales por el bien de nuestra empresa. Kaj ankoraŭ trian signifon: "fordoni ion valoran por la servo, utilo de io aŭ iu", nome oferi sian vivon al la scienco, consagrar (dedicar) su vida a la ciencia.
Ni do vidas, ke oferi apenaŭ povus havi la signifon de la hispana ofrecer. Ĉi tiun ni traduku per proponi (proponer) aŭ oferti (ofertar), ekzemple, te ofrezco un cigarrillo = mi proponas al vi cigaredon, ofrecer a alguien sus servicios = proponi al iu siajn servojn, ofreció un cuadro por cien mil pesetas = li ofertis pentraĵon por cent mil pesetojn.
priokupiĝi: jen ofta, tro ofta vorto, kiu povas signifi nur okupiĝi pri (okupiĝi prie), do ocuparse (de algo), ekzemple: mi nun okupiĝas pri verkado de artikolo, ahora me ocupo de escribir un artículo. Por traduki la hispanan preocupar(se), ni uzu zorgi, fari al si zorgojn, eventuale klopodi (procurar): ¡No te preocupes!, Ne zorgu!; se preocupa por todo, li faras al si zorgojn pro ĉio; se preocupó de que todo estuviese acabado a tiempo, li klopodis por ke ĉio estu ĝustatempe elfarita.
kariero signifas "profesio, okupo, al kiu oni sin dediĉas": la diplomatia kariero, la carrera diplomática. La hispana carrera havas la kromsignifon (universitata) studado, (universitataj) studoj: estudio la carrera de filología, mi studas filologion (en la universitato); hacer la carrera de derecho, fari (universitatajn) studojn pri juro; studi juron (universitate); ¿Qué carrera hace usted?, Kion vi studas (en la universitato)?
ilumini signifas "ornami per lumiloj, ordinare simetrie dismetitaj, okaze de festo, de soleno, ktp.": ilumini avenuon, parkon, monumenton, iluminar una avenida, un parque, un monumento, kaj ankaŭ "doni eksterordinaran spiritan aŭ intelektan lumon, klarvidecon, intuicion, ks.": la iluminitoj, los iluminados (religiaj viziuloj). Ni vidas, ke ilumini nur sekundare tradukas la hispanan iluminar, kies ĉefa senco estas ja lumigi: cuarto iluminado por cuatro velas, ĉambro lumigita de kvar kandeloj; kaj figure lumigi, prilumi, ĵeti lumon: una amplia sonrisa iluminó su rostro, larĝa rideto lumigis ŝian vizaĝon; esa circunstancia ilumina el asunto por completo, tiu cirkonstanco plene prilumas (ĵetas plenan lumon sur) la aferon.
RT @tercerainfo3i: La lengua esperanto celebra su 130 cumpleaños con una fiesta internacional en Corea https://t.co/hc6AzaflEs @esperantoes
Intervjuo kun @AlejandroDuopo anglalingve pri la hispana traduko de "La Zamenhof-strato" en @RadioSefarad https://t.co/0DvjZNqapZ #Esperanto
Konstanta amo transe de la morto - Miguel Fernández: https://t.co/1bNpER9Bey vía @YouTube
He añadido un vídeo a una lista de reproducción de @YouTube (https://t.co/1bNpER9Bey - Konstanta amo transe de la morto - Miguel
Esperantistoj de diversaj landoj salutas en la malfermo de la 76a Hispana Kongreso de Esperanto okazinta en... https://t.co/hTpVMpMfNb
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.